მიმარ ქემალედინი
მიმარ ქემალედინი (თურქ. Mimar Ahmet Kemaleddin Bey; დ. 1870 — გ. 1927) — თურქი არქიტექტორი. მოღვაწეობდა გვიანი ოსმალეთის იმპერიისა და ადრეული თურქეთის რესპუბლიკის პერიოდში. ითვლება პირველი თურქული ეროვნული არქიტექტურული სტილის შემქმნელად. დაიბადა კონსტანტინოპოლში საზღვაო ოფიცრის ოჯახში. სკოლის დასრულების შემდეგ მიიღო უმაღლესი ტექნიკური განათლება და გახდა გერმანელი არქიტექტორის ავგუსტ იაჰმუნდის დამხმარე. 4 წელიწადში გახსნა საკუთარი არქიტექტურული ბიურო. 1895 წელს სულთან აბდულ-ჰამიდ II-ის დახმარებით გაემგზავრა სტაჟირებაზე ბერლინში. გარდაიცვალა 1927 წელს. 2009 წელს ეროვნულმა ბანკმა გამოუშვა 20 ლირის ნომინალის ქაღალდის კუპიურა, რომლის რევერსზეც გამოსახულია მიმარ ქემალედინი.